title: 2001/682/ZVSP: Odluka Vijeća od 30. kolovoza 2001. o sklapanju Sporazuma između Europske unije i bivše jugoslavenske republike Makedonije (BJRM) o aktivnostima Promatračke misije Europske unije (EUMM) u BJRM-u

text:
               18/Sv. 001

               HR

               Službeni list Europske unije

               4

         32001D0682

               L 241/1

               SLUŽBENI LIST EUROPSKE UNIJE

               30.08.2001.

      ODLUKA VIJEĆA

   od 30. kolovoza 2001.
   o sklapanju Sporazuma između Europske unije i bivše jugoslavenske republike Makedonije (BJRM) o aktivnostima Promatračke misije Europske unije (EUMM) u BJRM-u
   (2001/682/ZVSP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 22. prosinca 2000. usvojilo Zajedničku akciju 2000/811/ZVSP o Promatračkoj misiji Europske unije (1).

               (2)

               Članak 6. te Zajedničke akcije predviđa da se detaljna pravila kojima će se urediti operacije EUMM-a na područjima njegove odgovornosti utvrde dogovorima koje treba zaključiti u skladu s postupkom utvrđenim u članku 24. Ugovora.

               (3)

               Nakon Odluke Vijeća od 28. lipnja 2001. kojom se ovlašćuje Predsjedništvo da započne pregovore, Predsjedništvo je postiglo dogovor s BJRM-om o aktivnostima EUMM-a.

               (4)

               Taj bi sporazum trebalo odobriti,

         ODLUČILO JE:
   Članak 1.
   Ovime se, u ime Europske unije, odobrava Sporazum između Europske unije i bivše jugoslavenske republike Makedonije o aktivnostima Promatračke misije Europske unije (EUMM) u bivšoj jugoslavenskoj republici Makedoniji.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu koja će biti ovlaštena potpisati Sporazum kako bi on obvezivao Europsku uniju.
   Članak 3.
   Ova Odluka stupa na snagu na dan usvajanja.
   Članak 4.
   Ova se Odluka objavljuje u Službenom listu.

      Sastavljeno u Bruxellesu 30. kolovoza 2001.

            Za Vijeće

            Predsjednik

         L. MICHEL

      (1)  SL L 328, 31.12.2000., str. 53.


title: Odluka Vijeća 2005/481/ZVSP od 13. lipnja 2005. o sklapanju Sporazuma između Europske unije i Ukrajine o sigurnosnim postupcima za razmjenu klasificiranih podataka

text:
               18/Sv. 6

               HR

               Službeni list Europske unije

               48

         32005D0481

               L 172/83

               SLUŽBENI LIST EUROPSKE UNIJE

         ODLUKA VIJEĆA 2005/481/ZVSP
   od 13. lipnja 2005.
   o sklapanju Sporazuma između Europske unije i Ukrajine o sigurnosnim postupcima za razmjenu klasificiranih podataka
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegove članke 24. i 38.,
   uzimajući u obzir preporuku Predsjedništva,
   budući da:

               (1)

               Vijeće je na sastanku održanom 27. i 28. studenoga 2003. odlučilo ovlastiti Predsjedništvo, uz pomoć glavnog tajnika/visokog predstavnika (GT/VP), da otvori pregovore u skladu s člancima 24. i 38. Ugovora o Europskoj uniji s određenim trećim državama, kako bi Europska unija sa svakom od tih država sklopila Sporazum o sigurnosnim postupcima za razmjenu klasificiranih podataka.

               (2)

               Nakon dobivanja ovlasti za otvaranje pregovora, Predsjedništvo je uz, pomoć GT-a/VP-a završilo pregovore o Sporazumu s Ukrajinom o sigurnosnim postupcima za razmjenu klasificiranih podataka.

               (3)

               Sporazum bi trebalo odobriti,

         ODLUČILO JE:
   Članak 1.
   Ovime se u ime Europske unije odobrava Sporazum između Europske unije i Ukrajine o sigurnosnim postupcima za razmjenu klasificiranih podataka.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se za određivanje osobe (osoba) koja (koje) će imati ovlasti potpisati Sporazum kako bi on obvezivao Europsku uniju.
   Članak 3.
   Ova Odluka proizvodi učinke na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Luxembourgu 13. lipnja 2005.

            Za Vijeće

            Predsjednik

         J. ASSELBORN


title: 2013/559/EU: Odluka Europskog parlamenta od 17. travnja 2013. o zaključenju poslovnih knjiga Prevoditeljskog centra za tijela Europske unije za financijsku godinu 2011.

text:
               16.11.2013

               HR

               Službeni list Europske unije

               L 308/25

         ODLUKA EUROPSKOG PARLAMENTA
   od 17. travnja 2013.
   o zaključenju poslovnih knjiga Prevoditeljskog centra za tijela Europske unije za financijsku godinu 2011.
   (2013/559/EU)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: Odluka Vijeća 2014/294/ZVSP od 20. svibnja 2014. o izmjeni Odluke 2013/233/ZVSP o misiji Europske unije za pomoć u integriranom upravljanju granicama u Libiji (EUBAM Libya)

text:
               21.5.2014

               HR

               Službeni list Europske unije

               L 151/24

         ODLUKA VIJEĆA 2014/294/ZVSP
   od 20. svibnja 2014.
   o izmjeni Odluke 2013/233/ZVSP o misiji Europske unije za pomoć u integriranom upravljanju granicama u Libiji (EUBAM Libya)
   VIJEĆE EUROPSKE UNIJE,
   uzimajući u obzir Ugovor o Europskoj uniji, posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 22. svibnja 2013. donijelo Odluku 2013/233/ZVSP (1) o misiji Europske unije za pomoć u integriranom upravljanju granicama u Libiji (EUBAM Libya). Odluka 2013/233/ZVSP prestaje važiti 21. svibnja 2015. Referentni financijski iznos naveden u njoj odnosi se na razdoblje od 22. svibnja 2013. do 21. svibnja 2014.

               (2)

               Odluku 2013/233/ZVSP trebalo bi izmijeniti tako da se razdoblje obuhvaćeno referentnim financijskim iznosom produlji do 21. svibnja 2015.

               (3)

               Misija EUBAM Libya provodit će se u kontekstu stanja koje se može pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Odluka Vijeća 2013/233/ZVSP mijenja se kako slijedi:

               1.

               Članak 11. stavak 5. zamjenjuje se sljedećim:
               „5.   Voditelj misije osigurava zaštitu klasificiranih podataka EU-a u skladu s Odlukom Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a. (2)

                  (2)  SL L 274, 15.10.2013., str. 1.”;"

               2.

               Članak 13. stavak 1. zamjenjuje se sljedećim:
               „1.   Referentni financijski iznos namijenjen pokrivanju rashoda povezanih s misijom EUBAM Libya za razdoblje od 22. svibnja 2013. do 21. svibnja 2014. iznosi 30 300 000 EUR.
               Referentni financijski iznos namijenjen pokrivanju rashoda povezanih s misijom EUBAM Libya za razdoblje od 22. svibnja 2014. do 21. svibnja 2015. iznosi 26 200 000 EUR.”;

               3.

               U članku 15. stavcima 1. i 2., upućivanja na „Odluku 2011/292/EU” zamjenjuju se upućivanjima na „Odluku 2013/488/EU”.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 20. svibnja 2014.

            Za Vijeće

            Predsjednik

         A. KYRIAZIS

      (1)  Odluka 2013/233/ZVSP od 22. svibnja 2013. o misiji Europske unije za pomoć u integriranom upravljanju granica u Libiji (EUBAM LIBYA) (SL L 138, 24.5.2013., str. 15.).


title: Odluka Komisije оd 3. veljače 2014. o imenovanju lokacija kojima se dodjeljuje oznaka europske baštine u 2013.

text:
               5.2.2014

               HR

               Službeni list Europske unije

               C 33/4

      ODLUKA KOMISIJE

   оd 3. veljače 2014.
   o imenovanju lokacija kojima se dodjeljuje oznaka europske baštine u 2013.
   2014/C 33/04
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku br. 1194/2011/EU Europskog parlamenta i Vijeća od 16. studenoga 2011. o uspostavljanju djelovanja Europske unije za oznaku europske baštine (1), a posebno njezin članak 14. stavak 1.,
   budući da:

               (1)

               Europski odbor dostavio je 28. studenoga 2013. svoje izvješće o postupku odabira lokacija za dodjelu europske oznake baštine u 2013. i, uzimajući u obzir njegove preporuke, Komisija bi trebala imenovati lokacije kojima će biti dodijeljena ta oznaka.

               (2)

               U skladu s člankom 15. Odluke br. 1194/2011/EU, svaka lokacija kojoj je dodijeljena oznaka treba se redovito nadzirati kako bi se osiguralo da i dalje ispunjuje kriterije te da se poštuju projekt i plan rada koji su podneseni u zahtjevu za odabir,

         ODLUČILA JE:
   Jedini članak
   Oznaka europske baštine dodjeljuje se arheološkoj lokaciji Carnuntum (Austrija), cehovskoj vijećnici-estonskom povijesnom muzeju (Estonija), logoru Westerbork (Nizozemska) i Palači mira (Nizozemska).

      Sastavljeno u Bruxellesu 3. veljače 2014.

            Za Komisiju

         Androulla VASSILIOU

            Članica Komisije

      (1)  SL L 303, 22.11.2011., str. 1.


title: Odluka Komisije od 15. studenoga 2012. o osnivanju Koordinacijske skupine za električnu energiju

text:
               01/Sv. 14

               HR

               Službeni list Europske unije

               134

         32012D1117(01)

               C 353/2

               SLUŽBENI LIST EUROPSKE UNIJE

         ODLUKA KOMISIJE
   od 15. studenoga 2012.
   o osnivanju Koordinacijske skupine za električnu energiju
   (2012/C 353/02)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:

               (1)

               Člankom 194. stavkom 1. Ugovora utvrđuju se ciljevi osiguranja funkcioniranja tržišta energije i sigurnosti opskrbe energijom u Uniji, promicanja energetske učinkovitosti, uštede energije, razvoja novih i obnovljivih oblika energije i međupovezanosti energetskih mreža u duhu solidarnosti.

               (2)

               U skladu s Direktivom 2005/89/EZ Europskog parlamenta i Vijeća od 18. siječnja 2006. o mjerama zaštite sigurnosti opskrbe električnom energijom i ulaganja u infrastrukturu (1), države članice trebaju osigurati visoku razinu sigurnosti opskrbe električnom energijom i u tu svrhu uzeti u obzir mogućnosti prekogranične suradnje. Komisija je odgovorna za praćenje i reviziju njezine primjene.

               (3)

               Direktivom 2009/72/EZ Europskog parlamenta i Vijeća od 13. srpnja 2009. o zajedničkim pravilima za unutarnje tržište električne energije i stavljanju izvan snage Direktive 2003/54/EZ (2) predviđaju se detaljna pravila o unutarnjem tržištu električnom energijom. Tim se pravilima, između ostaloga, želi postići daljnji razvoj prekograničnih međupovezanosti i osigurati visoki standard sigurnosti opskrbe električnom energijom.

               (4)

               Direktivom 2009/72/EZ regulatornim tijelima se povjerava zadaća praćenja poštovanja pravila o sigurnosti i pouzdanosti mreže i ulaganja u proizvodne kapacitete vezano uz sigurnost opskrbe. U skladu s Uredbom (EZ) br. 713/2009 (3), Agencija za suradnju energetskih regulatora pomaže regulatornim tijelima, kada je to potrebno koordinira njihovo djelovanje i prati izvršavanje zadaća Europske mreže operatora prijenosnog sustava za električnu energiju („ENTSO-E”).

               (5)

               Direktivom 2009/72/EZ predviđa se da su operatori prijenosnih sustava odgovorni za osiguranje sigurnih, pouzdanih i učinkovitih elektroenergetskih sustava dok se Uredbom (EZ) br. 714/2009 (4) Europskoj mreži operatora prijenosnog sustava za električnu energiju povjerava zadaća donošenja alata kojima se osigurava koordinacija mrežnog rada u uobičajenim i izvanrednim uvjetima i redovita izrada prognoza adekvatnosti europske proizvodnje.

               (6)

               Prema Direktivi 2009/72/EZ države članice kao i regulatorna tijela obvezna su surađivati međusobno kao i s Komisijom radi integracije njihovih nacionalnih tržišta, kao prve stepenice prema stvaranju potpuno liberaliziranog unutarnjeg tržišta. Komisija prati provedbu odredbi Direktive 2009/72/EZ (5).

               (7)

               Rastuća proizvodnja električne energije iz obnovljivih izvora energije stvara nove izazove za unutarnje tržište električne energije, posebno u pogledu mrežne stabilnosti i sigurnosti opskrbe električnom energijom. Za uspješnu integraciju europskih tržišta električnom energijom i održavanje visokog standarda sigurnosti opskrbe električnom energijom presudna je sve veća koordinacija mjera politike vezano uz unutarnje tržište električnom energijom između država članica, drugih uključenih aktera i Komisije.

               (8)

               Komisija je stoga pokrenula nekoliko sastanaka visokih predstavnika iz nadležnih tijela država članica, nacionalnih energetskih regulatora, Europske mreže operatora prijenosnog sustava za električnu energiju i Agencije za suradnju energetskih regulatora (dalje u tekstu „Agencija”) radi razmjene stajališta i uključivanja pitanja opskrbe, stabilnosti mreže i adekvatnosti proizvodnje u svoju politiku razmišljanja o pitanjima energetske sigurnosti. Te prve aktivnosti i ideja o Koordinacijskoj skupini za električnu energiju razmatrani su na neformalnom Energetskom vijeću u Wroclawu u rujnu 2011. i na sastancima Vijeća za transport, telekomunikacije i energiju u studenome 2011. i veljači 2012.

               (9)

               Ti sastanci visokih predstavnika pokazali su se vrlo korisnima za Komisiju i za sve uključene aktere. Oni su osigurali vrijedan uvid u unutarnje tržište električnom energijom i pitanja sigurnosti opskrbe i omogućili raspravu o različitim mogućim rješenjima za postojeće probleme. Oni su posebno istaknuli potrebu rješavanja novih izazova vezano uz integrirana tržišta električnom energijom na europskoj razini.

               (10)

               Stoga je primjereno formalizirati ovu skupinu stručnjaka u području električne energije i definirati njezine zadaće i njezinu strukturu.

               (11)

               Ta skupina trebala bi pomoći u jačanju i intenziviranju suradnje i koordinacije između država članica i Komisije u području prekogranične trgovine električnom energijom i pitanjima sigurnosti opskrbe i adekvatnosti proizvodnje i stabilnosti mreže kao i u izradi inicijativa novih politika i reagirati na moguće krize u opskrbi.

               (12)

               Koordinacijska skupina za električnu energiju trebala bi pružiti Komisiji i svojim članovima potrebnu stručnost vezano uz politiku u pogledu inicijativa koje imaju za cilj očuvanje i jačanje tržišne integracije i sigurnost opskrbe električnom energijom.

               (13)

               Skupinu bi trebala činiti nadležna tijela država članica (ministarstvo nadležno za električnu energiju i nacionalno regulatorno tijelo), Europska mreža operatora prijenosnog sustava za električnu energiju i Agencija. Trebalo bi utvrditi pravila o otkrivanju informacija od strane članova skupine.

               (14)

               Osobni podaci koji se odnose na članove Skupine trebali bi se obrađivati u skladu s Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (6),

         DONIJELA JE OVU ODLUKU:
   Članak 1.
   Osnivanje Koordinacijske skupine za električnu energiju
   Osniva se Koordinacijska skupina za električnu energiju, dalje u tekstu „Skupina”.
   Članak 2.
   Zadaće skupine
   1.   Zadaće skupine su:

               (a)

               služiti kao platforma za razmjenu informacija i koordinaciju mjera politike električne energije koje imaju prekogranični učinak i za razmjenu iskustava, najboljih praksi i stručnosti i kao pomoć Komisiji u izradi inicijativa politika;

               (b)

               olakšati razmjenu informacija i suradnju u pogledu sigurnosti opskrbe električnom energijom i adekvatnosti proizvodnje i stabilnosti prekogranične mreže.

         2.   Skupina osobito:

               (a)

               razmjenjuje informacije o odlukama vezano uz proizvodnju i prijenos i o mogućim posljedicama tih odluka za prekograničnu trgovinu i prekograničnu stabilnost mreže;

               (b)

               raspravlja o specifičnim pitanjima koja dovode u pitanje stabilnost mreže i/ili adekvatnost proizvodnje radi postizanja usklađenih rješenja u skladu s unutarnjim tržištem energije;

               (c)

               preispituje redovite prognoze adekvatnosti koje izrađuje Europska mreža operatora prijenosnog sustava za električnu energiju, posebno kad izvješća te vrste ukazuju na moguć rizik za sigurnost opskrbe;

               (d)

               promiču razmjenu informacija, sprečavanje i koordinirano djelovanje u izvanrednim situacijama u Uniji i s trećim zemljama.

         Članak 3.
   Savjetovanje
   Komisija se može savjetovati sa Skupinom o bilo kojem pitanju koje se odnosi na električnu energiju a posebno na sigurnost opskrbe električnom energijom.
   Članak 4.
   Sastav skupine
   1.   Skupina se sastoji od sljedećih članova:

               (a)

               tijela država članica, osobito ministarstava nadležnih za energiju;

               (b)

               nacionalnih regulatornih tijela za energiju;

               (c)

               Agencije za suradnju energetskih regulatora („Agencija”) koja je osnovana Uredbom (EZ) br. 713/2009. (7);

               (d)

               Europske mreže operatora prijenosnog sustava za električnu energiju („ENTSO za električnu energiju”) osnovane Uredbom (EZ) br. 714/2009 (8).

         2.   Svaki član imenuje najviše dva stalna predstavnika i dva zamjenika za sudjelovanje u radu Skupine. Jedan od stalnih predstavnika države članice je načelnik vladine službe za energiju. Jedan od stalnih predstavnika nacionalnih regulatornih tijela je njihov glavni direktor ili predsjednik. Jedan od stalnih predstavnika kojeg imenuje Agencija je direktor. Jedan od stalnih predstavnika kojeg imenuje Europska mreža operatora prijenosnog sustava za električnu energiju je glavni tajnik. Zamjenici se imenuju u skladu s istim uvjetima kao i članovi; zamjenici automatski zamjenjuju članove koji su odsutni ili spriječeni.
   3.   Za vrijeme izvanredne situacije na razini Unije, države članice ili na regionalnoj razini, ili u drugim izvanrednim situacijama, članovi Skupine mogu zatražiti da Komisija imenuje više od dva predstavnika za sudjelovanje u radu Skupine.
   4.   Imena članova kao i imena stalnih predstavnika članova i zamjenika članova Skupine kao i promatrača, objavljuju se u Registru stručnih skupina i drugih sličnih subjekata Komisije (dalje u tekstu „Registar”) (9).
   5.   Svaki član Koordinacijske skupine za električnu energiju dužan je registrirati se putem Interneta (internetska stranica „CIRCABC” (10) i ažurirati svoj status.
   6.   Osobni podaci se prikupljaju, obrađuju i objavljuju u skladu s Uredbom (EZ) br. 45/2001.
   Članak 5.
   Rad
   1.   Skupinom predsjedava predstavnik Komisije („predsjednik”).
   2.   Predsjednik redovito saziva Skupinu i Skupini prenosi informacije koje dobiva od njezinih članova uz istodobno očuvanje povjerljivosti komercijalno osjetljivih informacija.
   3.   U dogovoru sa službama Komisije, Skupina može osnovati podskupine za ispitivanje specifičnih pitanja na temelju opisa poslova koje utvrđuje Skupina. Takve se podskupine raspuštaju čim izvrše mandat.
   4.   Predstavnik Komisije može prema potrebi pozvati vanjske stručnjake s posebnim kompetencijama u vezi s predmetom koji je na dnevnom redu, poput predstavnika proizvođača ili organizacija potrošača ili trećih zemalja, da sudjeluju u radu skupine ili podskupine. Predstavnik Komisije može isto tako dati status promatrača pojedincima, organizacijama kako su opisane u Pravilu 8. stavku 3. horizontalnih pravila o stručnim skupinama i državama kandidatkinjama.
   5.   Članovi stručnih skupina i njihovi predstavnici i pozvani stručnjaci i promatrači dužni su pridržavati se obveza čuvanja profesionalne tajne utvrđenima Ugovorima i njihovim provedbenim pravilima kao i pravilima Komisije o sigurnosti vezano uz zaštitu povjerljivih informacija EU-a, utvrđenima u Prilogu Odluci Komisije 2001/844/EZ (11), EZUČ, Euratom. Komisija može poduzeti sve primjerene mjere ako oni ne poštuju te obveze.
   6.   Sastanci Skupine i njezinih podskupina održavaju se u načelu u prostorijama Komisije. Komisija osigurava usluge tajništva. Na sastanke Skupine i njezinih podskupina mogu se pozvati ostale službe Komisije i Europska služba za vanjsko djelovanje kada se pitanja koja se razmatraju izravno odnose na njih.
   7.   Ne dovodeći u pitanje stavak 6. ovog članka, Komisija članovima Skupine stavlja na raspolaganje sve relevantne radne dokumente putem platforme za suradnju s partnerima Europske unije (internetska stranica „CIRCA”). Komisija isto tako objavljuje sve relevantne dokumente bilo njihovim uključivanjem u Registar ili putem veze između Registra i posebne internetske stranice. Treba predvidjeti iznimke u objavljivanju u slučajevima kada bi otkrivanje određenog dokumenta narušilo zaštitu javnog ili privatnog interesa kako su definirani člankom 4. Uredbe (EZ) br. 1049/2001.
   Članak 6.
   Troškovi sastanaka
   1.   Sudionici u aktivnostima Skupine i podskupina ne primaju naknadu za pružene usluge.
   2.   Komisija nadoknađuje putne troškove jednog predstavnika svake države članice i nacionalnog regulatornog tijela u skladu s važećim odredbama Komisije.
   3.   Ti se troškovi nadoknađuju u okviru dostupnih sredstava dodijeljenih u skladu s godišnjim postupkom za dodjelu sredstava.

      Sastavljeno u Bruxellesu 15. studenoga 2012.

            Za Komisiju

         Günther OETTINGER

            Član Komisije

      (1)  SL L 33, 4.2.2006., str. 22.

      (2)  SL L 211, 14.8.2009., str. 55.

      (3)  SL L 211, 14.8.2009., str. 1.

      (4)  SL L 211, 14.8.2009., str. 15.

      (5)  Vidjeti posebno u pogledu pitanja sigurnosti opskrbe članak 47. stavak 1. točku (c) Direktive 2009/72/EZ (praćenje). Komisija također treba ocijeniti pitanje sigurnosti opskrbe u kontekstu odluka o certifikaciji (vidjeti članak 11. stavak 7. Direktive 2009/72/EZ) i potiče se na davanje preporuka za sklapanje odgovarajućih ugovora s trećim zemljama o sigurnosti opskrbe (vidjeti uvodnu izjavu (25) Direktive 2009/72/EZ).

      (6)  SL L 8, 12.1.2001., str. 1.

      (7)  Vidjeti bilješku br. 3.

      (8)  Vidjeti bilješku br. 4.

      (9)  Članovi koji ne žele da se njihova imena otkrivaju mogu zatražiti izuzeće od primjene ovog pravila. Zahtjev za neotkrivanjem imena člana stručne skupine smatra se opravdanim kad god bi objava mogla ugroziti njegovu ili njezinu sigurnost ili integritet ili dovesti u pitanje njegovu ili njezinu privatnost.

      (10)  CIRCABC znači „Komunikacijsko-informacijski centar za upravu, poslovne subjekte i građane”.

      (11)  SL L 317, 3.12.2001., str. 1.


title: 2013/811/EU: Odluka Vijeća оd 17. prosinca 2013. o određivanju tijela za imenovanje i tijela ovlaštenog za sklapanje ugovorâ o radu za Glavno tajništvo Vijeća i o stavljanju izvan snage Odluke 2011/444/EZ

text:
               31.12.2013

               HR

               Službeni list Europske unije

               L 355/91

         ODLUKA VIJEĆA
   оd 17. prosinca 2013.
   o određivanju tijela za imenovanje i tijela ovlaštenog za sklapanje ugovorâ o radu za Glavno tajništvo Vijeća i o stavljanju izvan snage Odluke 2011/444/EZ
   (2013/811/EU)
   VIJEĆE EUROPSKE UNIJE,
   uzimajući u obzir Pravilnik o osoblju za dužnosnike Europske unije i Uvjete zaposlenja ostalih službenika Europske unije, kako su utvrđeni Uredbom Vijeća (EEZ, Euratom, EZUČ) br. 259/68 (1), a posebno članak 2. tog Pravilnika o osoblju i članak 6. tih Uvjeta zaposlenja,
   budući da:

               (1)

               Na temelju prvog podstavka članka 240. stavka 2. Ugovora o funkcioniranju Europske unije, za Glavno tajništvo Vijeća odgovoran je Glavni tajnik.

               (2)

               U svjetlu Uredbe (EU, Euratom) br. 1023/2013 Europskog Parlamenta i Vijeća (2) kojom se uvodi nova funkcijska skupina AST/SC, trebalo bi donijeti novu Odluku o određivanju tijela za imenovanje i tijela ovlaštenog za sklapanje ugovorâ o radu za Glavno tajništvo Vijeća, a Odluku Vijeća 2011/444/EU (3) trebalo bi staviti izvan snage,

         DONIJELO JE OVU ODLUKU:
   Članak 1.
   Ovlasti koje su Pravilnikom o osoblju za dužnosnike Europske unije („Pravilnik o osoblju”) dodijeljene tijelu za imenovanje, a Uvjetima zaposlenja ostalih službenika Europske unije („Uvjeti zaposlenja”) tijelu nadležnom za sklapanje ugovorâ o radu, u pogledu Glavnog tajništva Vijeća, izvršava:

               (a)

               Vijeće za Glavnog tajnika;

               (b)

               Vijeće, na prijedlog Glavnog tajnika, za primjenu članaka 1.a, 30., 34., 41., 49., 50. i 51. Pravilnika o osoblju na glavne direktore;

               (c)

               Glavni tajnik u ostalim slučajevima.

         Glavni tajnik ovlašten je prenijeti, u cijelosti ili djelomično, na glavnog direktora uprave bilo koje ili sva svoja ovlaštenja u pogledu primjene Uvjeta zaposlenja i primjene Pravilnika o osoblju za dužnosnike u funkcijskim skupinama AST i AST/SC, osim ovlaštenja za imenovanje i prestanak službe dužnosnika i zapošljavanje ostalih službenika.
   Članak 2.
   Odluka Vijeća 2011/444/EU stavlja se izvan snage.
   Članak 3.
   Ova Odluka stupa na snagu 1. siječnja 2014.

      Sastavljeno u Bruxellesu 17. prosinca 2013.

            Za Vijeće

            Predsjednik

         L. LINKEVIČIUS

      (1)  Uredba Vijeća (EEZ, Euratom, EZUČ) br. 259/68 od 29. veljače 1968. o Pravilniku o osoblju za dužnosnike i Uvjetima zaposlenja ostalih službenika Europskih zajednica (SL L 56, 4.3.1968., str. 1.).

      (2)  Uredba (EU, Euratom) br. 1023/2013 Europskog parlamenta i Vijeća od 22. listopada 2013. o izmjeni Pravilnika o osoblju za dužnosnike Europske unije i Uvjeta zaposlenja ostalih službenika Europske unije (SL L 287, 29.10.2013., str. 15.).

      (3)  Odluka Vijeća 2011/444/EU od 12. srpnja 2011. o određivanju tijela za imenovanje i tijela ovlaštenog za sklapanje ugovorâ o radu za Glavno tajništvo Vijeća i stavljanju izvan snage Odluke 2006/491/EZ, Euratom (SL L 191, 22.7.2011., str. 21.).


title: 2006/930/EZ: Odluka Vijeća od 28. studenoga 2006. o sklapanju Sporazuma u obliku razmjene pisama između Europske zajednice i Argentinske Republike u vezi s izmjenama koncesija u rasporedima Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike tijekom pristupanja Europskoj zajednici

text:
               11/Sv. 124

               HR

               Službeni list Europske unije

               176

         32006D0930

               L 355/91

               SLUŽBENI LIST EUROPSKE UNIJE

         ODLUKA VIJEĆA
   od 28. studenoga 2006.
   o sklapanju Sporazuma u obliku razmjene pisama između Europske zajednice i Argentinske Republike u vezi s izmjenama koncesija u rasporedima Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike tijekom pristupanja Europskoj zajednici
   (2006/930/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s člankom 300. stavkom 2. prvim podstavkom prvom rečenicom,
   uzimajući u obzir prijedlog Komisije,
   budući da:

               (1)

               Vijeće je 22. ožujka 2004. ovlastilo Komisiju za pregovore s određenim drugim članicama WTO-a na temelju članka XXIV.6 GATT-a iz 1994. tijekom pristupanja Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji.

               (2)

               Pregovore je obavila Komisija uz savjetovanje s Odborom osnovanim člankom 133. Ugovora i u okviru smjernica o pregovorima koje je donijelo Vijeće.

               (3)

               Komisija je zaključila pregovore za Sporazum u obliku razmjene pisama između Europske zajednice i Argentinske Republike. Sporazum bi trebalo odobriti,

         ODLUČILO JE:
   Članak 1.
   Odobrava se, u ime Zajednice, Sporazum u obliku razmjene pisama između Europske zajednice i Argentinske Republike u vezi s izmjenama koncesija u rasporedima Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike tijekom pristupanja Europskoj zajednici.
   Tekst Sporazuma u obliku razmjene pisama priložen je ovoj Odluci.
   Članak 1.a
   Komisija usvaja detaljna pravila za provedbu Sporazuma u obliku razmjene pisama u skladu s postupkom utvrđenim u članku 1.b stavku 2. ove Odluke.
   Članak 1.b
   1.   Komisiji pomaže Upravni odbor za žitarice uspostavljen člankom 25. Uredbe (EZ) br. 1784/2003 od 29. rujna 2003. o zajedničkom uređenju tržišta žitarica (1) ili odgovarajući odbor uspostavljen odgovarajućim člankom Uredbe za zajedničku organizaciju tržišta proizvoda u pitanju.
   2.   Pri upućivanju na ovaj stavak, primjenjuju se članci 4. i 7. Odluke 1999/468/EZ (2). Razdoblje utvrđeno u članku 4. stavku 3. Odluke 1999/468/EZ iznosi mjesec dana.
   Članak 2.
   Ovlašćuje se predsjednika Vijeća da odredi jednu ili više osoba ovlaštenih za potpisivanje Sporazuma u obliku razmjene pisama iz članka 1. radi obvezivanja Zajednice.

      Sastavljeno u Bruxellesu 28. studenoga 2006.

            Za Vijeće

            Predsjednik

         E. HEINÄLUOMA

      (1)  SL L 270, 21.10.2003., str. 78. Uredba kako je izmijenjena Uredbom Komisije (EZ) br. 1154/2005 (SL L 187, 19.7.2005., str. 11.).

      (2)  SL L 184, 17.7.1999., str. 23.


title: 86/551/EEZ: Odluka Vijeća od 15. rujna 1986. o sklapanju Sporazuma u obliku razmjene pisama o nepoljoprivrednim i prerađenim poljoprivrednim proizvodima koji nisu obuhvaćeni Sporazumom između Europske ekonomske zajednice i Kraljevine Norveške

text:
               02/Sv. 022

               HR

               Službeni list Europske unije

               49

         31986D0551

               L 328/20

               SLUŽBENI LIST EUROPSKE UNIJE

               15.09.1986.

      ODLUKA VIJEĆA

   od 15. rujna 1986.
   o sklapanju Sporazuma u obliku razmjene pisama o nepoljoprivrednim i prerađenim poljoprivrednim proizvodima koji nisu obuhvaćeni Sporazumom između Europske ekonomske zajednice i Kraljevine Norveške
   (86/551/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir preporuku Komisije,
   budući da je potrebno odobriti Sporazum u obliku razmjene pisama između Europske ekonomske zajednice i Kraljevine Norveške o nepoljoprivrednim i prerađenim poljoprivrednim proizvodima koji nisu obuhvaćeni ovim Sporazumom, a kako bi se uzelo u obzir pristupanje Kraljevine Španjolske i Portugalske Republike Zajednici,
   ODLUČILO JE:
   Članak 1.
   Sporazum u obliku razmjene pisama o nepoljoprivrednim i prerađenim poljoprivrednim proizvodima koji nisu obuhvaćeni Sporazumom između Europske ekonomske zajednice i Kraljevine Norveške odobrava se u ime Zajednice.
   Tekst razmjene pisama priložen je ovoj Odluci.
   Članak 2.
   Predsjednik Vijeća ovlašćuje se za imenovanje osobe ovlaštene za potpisivanje Sporazuma kako bi on bio obvezujući za Zajednicu.

      Sastavljeno u Bruxellesu 15. rujna 1986.

            Za Vijeće

            Predsjednik

         G. HOWE


title: 2014/634/EU: Odluka Europskog parlamenta od 3. travnja 2014. o zatvaranju računa Zajedničkog poduzeća za istraživanje o upravljanju zračnim prometom jedinstvenog europskog neba (SESAR) za financijsku godinu 2012.

text:
               5.9.2014

               HR

               Službeni list Europske unije

               L 266/352

         ODLUKA EUROPSKOG PARLAMENTA
   od 3. travnja 2014.
   o zatvaranju računa Zajedničkog poduzeća za istraživanje o upravljanju zračnim prometom jedinstvenog europskog neba (SESAR) za financijsku godinu 2012.
   (2014/634/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Zajedničkog poduzeća SESAR za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Zajedničkog poduzeća SESAR za financijsku godinu 2012., zajedno s odgovorima Zajedničkog poduzeća (1),

               —

               uzimajući u obzir preporuku Vijeća od 18. veljače 2014. (05851/2014 – C7-0053/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EZ) br. 219/2007 od 27. veljače 2007. o uspostavi Zajedničkog poduzeća za razvoj nove generacije sustava za upravljanje europskim zračnim prometom (SESAR) (4), a posebno njezin članak 4.b;

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj Financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za promet i turizam (A7-0197/2014),

               1.

               odobrava zatvaranje računa Zajedničkog poduzeća SESAR za financijsku godinu 2012.;

               2.

               Nalaže svojem predsjedniku da ovu odluku proslijedi izvršnom direktoru Zajedničkog poduzeća SESAR, Vijeću, Komisiji i Revizorskom sudu te je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 369, 17.12.2013., str. 49.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 64, 2.3.2007., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2013/411/EU: Odluka Vijeća od 22. srpnja 2013. o stajalištu koje treba usvojiti, u ime Europske unije, u Zajedničkom odboru EGP-a u vezi s izmjenom Priloga XIII. Sporazumu o EGP-u

text:
               1.8.2013

               HR

               Službeni list Europske unije

               L 205/8

         ODLUKA VIJEĆA
   od 22. srpnja 2013.
   o stajalištu koje treba usvojiti, u ime Europske unije, u Zajedničkom odboru EGP-a u vezi s izmjenom Priloga XIII. Sporazumu o EGP-u
   (2013/411/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 9.,
   uzimajući u obzir Uredbu Vijeća (EZ) br. 2894/94 od 28. studenoga 1994. u vezi s rješenjima za provedbu Sporazuma o Europskom gospodarskom području (1), a posebno njezin članak 1. stavak 3.,
   uzimajući u obzir prijedlog Europske komisije,
   budući da:

               (1)

               Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

               (2)

               U skladu s člankom 98. Sporazuma o EGP-u, Zajednički odbor EGP-a može odlučiti izmijeniti, između ostalog, njegov Prilog XIII.

               (3)

               Prilog XIII. Sporazumu o EGP-u sadrži posebne odredbe o svim vrstama prometa.

               (4)

               Uredbu (EZ) br. 1070/2009 Europskog parlamenta i Vijeća od 21. listopada 2009. o izmjeni uredaba (EZ) br. 549/2004, (EZ) br. 550/2004, (EZ) br. 551/2004 i (EZ) br. 552/2004 s ciljem poboljšanja rezultata i održivosti Europskog zrakoplovnog sustava (3) treba ugraditi u Sporazum o EGP-u uz određene prilagodbe za države EFTA-e koje sudjeluju u EGP-u.

               (5)

               Prilagodbe za države EFTA-e koje sudjeluju u EGP-u tiču se primjenjivosti izmjena umetnutih Uredbom (EZ) br. 1070/2009 u članke 5., 11. i 13.a Uredbe (EZ) br. 549/2004 (4), članak 9.a stavak 2. točke (c) i (i) te članak 9.a stavke 5. i 6. Uredbe (EZ) br. 550/2004 (5) i članak 6. stavak 2. Uredbe (EZ) br. 551/2004 (6).

               (6)

               Prilog XIII. Sporazumu o EGP-u trebalo bi stoga na odgovarajući način izmijeniti.

               (7)

               Stajalište Unije u Zajedničkom odboru EGP-a trebalo bi se temeljiti na priloženom nacrtu Odluke,

         DONIJELO JE OVU ODLUKU:
   Članak 1.
   Stajalište koje je potrebno usvojiti, u ime Europske unije, u Zajedničkom odboru EGP-a u vezi s izmjenom Priloga XIII. Sporazumu o EGP-u temelji se na nacrtu Odluke Zajedničkog odbora EGP-a priloženog ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 22. srpnja 2013.

            Za Vijeće

            Predsjednica

         C. ASHTON

      (1)  SL L 305, 30.11.1994., str. 6.

      (2)  SL L 1, 3.1.1994., str. 3.

      (3)  SL L 300, 14.11.2009., str. 34.

      (4)  SL L 96, 31.3.2004., str. 1.

      (5)  SL L 96, 31.3.2004., str. 10.

      (6)  SL L 96, 31.3.2004., str. 20.

      NACRT
      ODLUKE ZAJEDNIČKOG ODBORA EGP-A br. …/…
      od
      o izmjeni Priloga XIII. (Promet) Sporazumu o EGP-u
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
      budući da:

                  (1)

                  Uredbu (EZ) br. 1070/2009 Europskog parlamenta i Vijeća od 21. listopada 2009. o izmjeni uredaba (EZ) br. 549/2004, (EZ) br. 550/2004, (EZ) br. 551/2004 i (EZ) br. 552/2004 s ciljem poboljšanja rezultata i održivosti Europskog zrakoplovnog sustava (1) treba ugraditi u Sporazum o EGP-u.

                  (2)

                  Zračni prostor u kojem je Island odgovoran za pružanje usluga u zračnom prometu u potpunosti se nalazi unutar NAT područja ICAO-a, u kojem su utvrđeni regionalno planiranje i regionalni sporazumi, koji omogućuju funkcioniranje slično funkcionalnom bloku zračnog prostora i služe operativnim potrebama i zahtjevima koji se razlikuju od EUR i AFI područja ICAO-a.

                  (3)

                  Prilog XIII. Sporazumu o EGP-u trebalo bi stoga na odgovarajući način izmijeniti,

            DONIO JE OVU ODLUKU:
      Članak 1.
      Prilog XIII. Sporazumu o EGP-u mijenja se kako slijedi:

                  1.

                  Tekst točke 66.t (Uredba (EZ) br. 549/2004 Europskog parlamenta i Vijeća) mijenja se kako slijedi:

                              i.

                              dodaje se sljedeći tekst:
                              „ , kako je izmijenjeno:

                                          —

                                             32009 R 1070: Uredbom (EZ) br. 1070/2009 Europskog parlamenta i Vijeća od 21. listopada 2009. (SL L 300, 14.11.2009., str. 34.).”;

                              ii.

                              tekst prilagodbe (a) zamjenjuje se sljedećim:

                                          „(a)

                                          Članku 5. dodaju se sljedeći stavci:
                                          ‚6.   Države EFTA-e u potpunosti sudjeluju u odboru osnovanom u skladu sa stavkom 1., osim što se tiče prava glasa.
                                          7.   Nadzorno tijelo EFTA-e ima status promatrača u Odboru za jedinstveno nebo. ’ ”;

                              iii.

                              prilagodba (b) prenumerirana je u prilagodbu (h);

                              iv.

                              umeću se sljedeće prilagodbe:

                                          “(b)

                                          U članku 11. riječi ‚na razini Zajednice’ tumače se u odnosu na Island kao ‘regionalno ili nacionalno’.

                                          (c)

                                          U odnosu na Island, članak 11. primjenjuje se od 1. siječnja 2015.

                                          (d)

                                          Prva rečenica članka 11. stavka 2. glasi kako slijedi:
                                          ‚Stalni odbor država EFTA-e može odrediti da Eurocontrol ili neko drugo nepristrano i stručno tijelo djeluje kao ‚tijelo za vrednovanje rezultata’. Ako Komisija odredi tijelo za vrednovanje rezultata, Stalni odbor država EFTA-e nastojat će odrediti isti subjekt pod sličnim uvjetima kako bi ispunjavao iste zadatke u pogledu država EFTA-e.’

                                          (e)

                                          Članku 11. stavku 3. točki (c) dodaje se sljedeći stavak:
                                          ‚Ako funkcionalni blok zračnog prostora obuhvaća zračni prostor jedne ili više država članica EU-a i jedne ili više država EFTA-e, zadatke i ovlasti navedene u ovoj točki u odnosu na države članice EU-a izvršava i ostvaruje Komisija, a u odnosu na države EFTA-e nadzorno tijelo EFTA-e. Komisija i nadzorno tijelo EFTA-e u tom pogledu surađuju s ciljem usvajanja jednakih stajališta.’

                                          (f)

                                          Članku 11. stavku 3. točki (e) dodaje se sljedeći stavak:
                                          ‚Ako se procjena odnosi na ciljane rezultate, koji su povezani s jednom ili više država članica i jednom ili više država EFTA-e, u odnosu na države članice EFTA-e procjenu izvršava nadzorno tijelo EFTA-e, a u odnosu na države članice EU-a Komisija. Komisija i nadzorno tijelo EFTA-e surađuju s ciljem zajedničkog predstavljanja rezultata Odboru za jedinstveno nebo.’

                                          (g)

                                          U članku 13.a, u odnosu na države EFTA-e, ‘države članice i Komisija’ tumači se kao ‚države EFTA-e i nadzorno tijelo EFTA-e’.”

                  2.

                  Tekst točke 66.u (Uredba (EZ) br. 550/2004 Europskog parlamenta i Vijeća) mijenja se kako slijedi:

                              i.

                              dodaje se sljedeći tekst:
                              „ ,kako je izmijenjeno:

                                          —

                                             32009 R 1070: Uredbom (EZ) br. 1070/2009 Europskog parlamenta i Vijeća od 21. listopada 2009. (SL L 300, 14.11.2009., str. 34.).”;

                              ii.

                              prilagodbe (a), (b), (c) i (d) prenumerirane su u prilagodbe (d), (e), (f) i (g);

                              iii.

                              umeću se sljedeće prilagodbe:

                                          „(a)

                                          U odnosu na Island, članak 9.a stavak 2 točka (c) tumači se kako slijedi:
                                          ‚osigurati sukladnost s europskom cestovnom mrežom uspostavljenom u skladu s člankom 6. Uredbe o zračnom prostoru ili cestovnom mrežom uspostavljenom u NAT području ICAO-a;’

                                          (b)

                                          U odnosu na Island, članak 9.a stavak 2 točka (i) tumači se kako slijedi:
                                          ‚omogućiti sukladnost s regionalnim ili nacionalnim ciljanim rezultatima.’

                                          (c)

                                          Članku 9.a stavku 6. dodaje se sljedeći stavak:
                                          ‚Komisija i nadzorno tijelo EFTA-e procjenjuju ispunjavanje zahtjeva navedenih u stavku 2. od strane funkcionalnih blokova zračnog prostora koji uključuju jednu ili više država članica EU-a i jednu ili više država EFTA-e i surađuju s ciljem predstavljanja zajedničkog rezultata na raspravu Odboru za jedinstveno nebo. Ako Komisija ili nadzorno tijelo EFTA-e smatraju da blok zračnog prometa ne ispunjava uvjete, oni uspostavljaju dijalog s dotičnim državama članicama EU-a i dotičnim državama EFTA-e s ciljem postizanja konsenzusa o mjerama potrebnima za poboljšanje situacije.’ ”

                  3.

                  Tekst točke 66.v (Uredba (EZ) br. 551/2004 Europskog parlamenta i Vijeća) mijenja se kako slijedi:

                              i.

                              dodaje se sljedeći tekst:
                              „ ,kako je izmijenjeno:

                                          —

                                             32009 R 1070: Uredbom (EZ) br. 1070/2009 Europskog parlamenta i Vijeća od 21. listopada 2009. (SL L 300, 14.11.2009., str. 34.).”;

                              ii.

                              briše se tekst prilagodbe (a) i (b);

                              iii.

                              prilagodba (c) prenumerirana je u prilagodbu (d);

                              iv.

                              umeću se sljedeće prilagodbe:

                                          „(a)

                                          U članku 6. stavku 2. riječ ‚Komisija’ u odnosu na države EFTA-e zamjenjuje se riječima ‚Stalni odbor država EFTA-e’.

                                          (b)

                                          U članku 6. stavku 2. točki (b) trećem podstavku riječi ‚nakon konzultacija s Odborom za jedinstveno nebo i’ ne primjenjuju se u odnosu na države EFTA-e.

                                          (c)

                                          Članku 6. stavku 2. točki (b) trećem podstavku dodaje se sljedeće:
                                          ‚Ako Komisija imenuje upravitelja mreže, Stalni odbor država EFTA-e nastojat će odrediti isti subjekt pod sličnim uvjetima kako bi ispunjavao iste zadatke u pogledu država EFTA-e.’ ”

                  4.

                  U točki 66.w (Uredba (EZ) br. 552/2004 Europskog parlamenta i Vijeća) dodaje se sljedeće:
                  „ ,kako je izmijenjeno:

                              —

                                 32009 R 1070: Uredbom (EZ) br. 1070/2009 Europskog parlamenta i Vijeća od 21. listopada 2009. (SL L 300, 14.11.2009., str. 34.).”

            Članak 2.
      Tekstovi Uredbe (EZ) br. 1070/2009 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
      Članak 3.
      Ova Odluka stupa na snagu […], pod uvjetom da su dostavljene sve obavijesti iz članka 103. stavka 1. Sporazuma o EGP-u (2).
      Članak 4.
      Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.

         Sastavljeno u Bruxellesu

               Za Zajednički odbor EGP-a

               Predsjednik

               Tajnici Zajedničkog odbora EGP-a

         (1)  SL L 300, 14.11.2009., str. 34.

         (2)  [Ustavni zahtjevi nisu navedeni.] [Ustavni zahtjevi su navedeni.]


title: Odluka Vijeća (ZVSP) 2016/917 od 9. lipnja 2016. o stavljanju izvan snage Odluke 2010/656/ZVSP o produljenju mjera ograničavanja protiv Côte d'Ivoirea

text:
               10.6.2016

               HR

               Službeni list Europske unije

               L 153/38

         ODLUKA VIJEĆA (ZVSP) 2016/917
   od 9. lipnja 2016.
   o stavljanju izvan snage Odluke 2010/656/ZVSP o produljenju mjera ograničavanja protiv Côte d'Ivoirea
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće sigurnosti Ujedinjenih naroda 15. listopada 2010. usvojilo je Rezoluciju Vijeća sigurnosti Ujedinjenih naroda („RVSUN”) 1946 (2010) kojom se produljuju mjere uvedene protiv Côte d'Ivoirea.

               (2)

               Vijeće je 29. listopada 2010. donijelo Odluku 2010/656/ZVSP (1) o produljenju mjera ograničavanja protiv Côte d'Ivoirea.

               (3)

               Vijeće sigurnosti Ujedinjenih naroda 28. travnja 2016. usvojilo je RVSUN 2283 (2016) kojom su s trenutačnim učinkom ukinute sve sankcije protiv Côte d'Ivoirea.

               (4)

               S obzirom na RVSUN 2283 (2016) te nedavne događaje u Côte d'Ivoireu, Vijeće je odlučilo u cijelosti ukinuti dodatne Unijine vlastite mjere ograničavanja protiv te zemlje.

               (5)

               Odluku 2010/656/ZVSP trebalo bi stoga staviti izvan snage,

         DONIJELO JE OVU ODLUKU:
   Članak 1.
   Odluka 2010/656/ZVSP stavlja se izvan snage.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 9. lipnja 2016.

            Za Vijeće

            Predsjednik

         G.A. VAN DER STEUR

      (1)  Odluka Vijeća 2010/656/ZVSP od 29. listopada 2010. o produljenju mjera ograničavanja protiv Côte d'Ivoirea (SL L 285, 30.10.2010., str. 28.).


title: Odluka Vijeća od 14. srpnja 2015. o imenovanju jednog člana Upravnog odbora Europske agencije za kemikalije

text:
               15.7.2015

               HR

               Službeni list Europske unije

               C 231/2

         ODLUKA VIJEĆA
   od 14. srpnja 2015.
   o imenovanju jednog člana Upravnog odbora Europske agencije za kemikalije
   (2015/C 231/03)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i o osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94, kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (1), a posebno njezin članak 79.,
   budući da:

               (1)

               Člankom 79. Uredbe (EZ) br. 1907/2006 predviđa se da Vijeće za članove Upravnog odbora Europske agencije za kemikalije („Upravni odbor”) imenuje po jednog predstavnika iz svake države članice.

               (2)

               Vijeće je Odlukom od 13. svibnja 2013. (2) imenovalo 12 članova Upravnog odbora.

               (3)

               Nizozemska vlada obavijestila je Vijeće o svojoj namjeri da zamijeni nizozemskog predstavnika u Upravnom odboru te je podnijela prijedlog za imenovanje novog predstavnika koji bi trebao biti imenovan na razdoblje koje traje do 31. svibnja 2017.,

         DONIJELO JE OVU ODLUKU:
   Članak 1.
   G. Hans Albert MEIJER, nizozemski državljanin, rođen 19. rujna 1964., imenuje se članom Upravnog odbora Europske agencije za kemikalije umjesto g. Johannesa Karela Barenda Henrija KWISTHOUTA za razdoblje od 14. srpnja 2015. do 31. svibnja 2017.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 14. srpnja 2015.

            Za Vijeće

            Predsjednik

         P. GRAMEGNA

      (1)  SL L 396, 30.12.2006., str. 1.

      (2)  Odluka Vijeća od 13. svibnja 2013. o imenovanju dvanaest članova Upravnog odbora Europske agencije za kemikalije (SL C 138, 17.5.2013., str. 14.).


title: Odluka Vijeća (EU) 2015/1915 od 9. listopada 2015. o imenovanju dvaju španjolskih članova i triju španjolskih zamjenika članova Odbora regija

text:
               24.10.2015

               HR

               Službeni list Europske unije

               L 280/26

         ODLUKA VIJEĆA (EU) 2015/1915
   od 9. listopada 2015.
   o imenovanju dvaju španjolskih članova i triju španjolskih zamjenika članova Odbora regija
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedloge španjolske vlade,
   budući da:

               (1)

               Vijeće je 26. siječnja, 5. veljače i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Mjesta dvaju članova u Odboru postala su slobodna istekom mandata g. Joséa Ramóna BAUZÁE DÍAZA i gđe Cristine MAZAS PÉREZ-OLEAGE.

               (3)

               Mjesto triju zamjenika članova Odbora regija postala su slobodna istekom mandata gđe Maríje DE DIEGO DURÁNTEZ, g. Estebana MASA PORTELLA i gđe Inmaculade VALENCIJE BAYÓN,

         DONIJELO JE OVU ODLUKU:
   Članak 1.
   Sljedeće osobe imenuju se u Odbor regija do kraja tekućeg mandata, koji istječe 25. siječnja 2020.:

               —

               Da. Francina ARMENGOL I SOCIAS, Presidenta del Gobierno de las Islas Baleares,

               —

               Da. Rosa Eva DÍAZ TEZANOS, Vicepresidenta y Consejera de Universidades e Investigación, Medio Ambiente y Politica Social de la Comunidad de Cantabria.

         Članak 2.
   Sljedeće osobe imenuju se zamjenicima članova Odbora regija do kraja tekućeg mandata, koji istječe 25. siječnja 2020.:

               —

               Da. María DE DIEGO DURÁNTEZ, Viceconsejera de Ordenación del Territorio y Relaciones Institucionales de la Comunidad de Castilla y León,

               —

               D. Marc PONS I PONS, Consejero de Presidencia del Gobierno de la Islas Baleares,

               —

               D. Juan José SOTA VERDIÓN, Consejero de Economía, Hacienda y Empleo de Cantabria,

         Članak 3.
   Ova Odluka stupa na snagu na dan donošenja.

      Sastavljeno u Bruxellesu 9. listopada 2015.

            Za Vijeće

            Predsjednik

         J. ASSELBORN

      (1)  SL L 20, 27.1.2015., str. 42.

      (2)  SL L 31, 7.2.2015., str. 25.

      (3)  SL L 159, 25.6.2015., str. 70.


title: Odluka glavnog tajnika Vijeća/visokog predstavnika za zajedničku vanjsku i sigurnosnu politiku od 25. lipnja 2001. o Kodeksu dobrog upravnog ponašanja Glavnog tajništva Vijeća Europske unije i njegova osoblja u njihovim profesionalnim odnosima s javnošću

text:
               18/Sv. 002

               HR

               Službeni list Europske unije

               5

         32001D0705(01)

               C 189/1

               SLUŽBENI LIST EUROPSKE UNIJE

               25.06.2001.

      ODLUKA GLAVNOG TAJNIKA VIJEĆA/VISOKOG PREDSTAVNIKA ZA ZAJEDNIČKU VANJSKU I SIGURNOSNU POLITIKU

   od 25. lipnja 2001.
   o Kodeksu dobrog upravnog ponašanja Glavnog tajništva Vijeća Europske unije i njegova osoblja u njihovim profesionalnim odnosima s javnošću
   (Tekst značajan za EGP)
   GLAVNI TAJNIK VIJEĆA EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 207. stavak 2.,
   uzimajući u obzir Poslovnik Vijeća, a posebno njegov članak 23.,
   budući da:

               (1)

               Odredbe prava Zajednice o otvorenosti i transparentnosti trebale bi se u potpunosti poštovati u svakodnevnoj praksi Glavnog tajništva Vijeća (dalje u tekstu „Glavno tajništvo”).

               (2)

               Iskustvo je pokazalo da određeni broj zahtjeva građana za općim informacijama nije obuhvaćen pravilima koja uređuju javni pristup dokumentima Vijeća, kako je utvrđeno Uredbom (EZ) br. 1049/2001 (1) Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije.

               (3)

               Članovima osoblja trebalo bi pružiti smjernice za njihove profesionalne odnose s javnošću,

         ODLUČIO JE:
   Članak 1.
   Ovime se usvaja Kodeks dobrog upravnog ponašanja Glavnog tajništva Vijeća Europske unije i njegovog osoblja u njihovim profesionalnim odnosima s javnošću. Ovaj Kodeks sadržan je u Prilogu.
   Članak 2.
   1.   Cilj ove Odluke i priloženog Kodeksa je olakšati provedbu prava i obveza koji proizlaze iz ugovora i akata donesenih za njihovu primjenu, bez stvaranja dodatnih prava.
   2.   Ova Odluka nema prednost pred bilo kakvom odredbom Ugovora o Europskoj uniji, Ugovora o osnivanju Europske zajednice, Pravilnika o osoblju za dužnosnike i Uvjetima zaposlenja ostalih službenika Europskih zajednica, Uredbe (EZ) br. 1049/2001 Europskog parlamenta i Vijeća ili bilo kakvih drugih odluka koje je Vijeće donijelo u vezi s javnim pristupom dokumentima Vijeća.
   Članak 3.
   Potrebne mjere donose se unutar Glavnog tajništva da bi se osiguralo da se ova Odluka i priloženi Kodeks:

               —

               objave u Službenom listu Europskih zajednica, seriji C, da se informacije o njima objave što je šire moguće i da su dostupni javnosti putem Interneta;

               —

               poštuju od strane osoblja.

         Članak 4.
   Kodeks dobrog upravnog ponašanja koji je priložen ovoj Odluci preispituje se dvije godine od datuma njegova stupanja na snagu s obzirom na iskustvo stečeno u njegovoj provedbi.
   Članak 5.
   Ova Odluka stupa na snagu 25. lipnja 2001.

      Sastavljeno u Bruxellesu 25. lipnja 2001.

            Glavni tajnik/Visoki predstavnik

         Javier SOLANA

      (1)  SL L 145, 31.5.2001., str. 43.
   PRILOG
   Kodeks dobrog upravnog ponašanja Glavnog tajništva Vijeća Europske unije i njegova osoblja u njihovim profesionalnim odnosima s javnošću
   Članak 1.
   Opće odredbe
   1.   U svojim profesionalnim odnosima s javnošću, članovi osoblja odnosno dužnosnici i ostali službenici Glavnog tajništva Vijeća na koje se odnosi Pravilnik o osoblju za dužnosnike Europskih zajednica i Uvjeti zaposlenja ostalih službenika Europskih zajednica (dalje u tekstu „Pravilnik o osoblju”) pridržavaju se odredaba koje su određene u ovom Kodeksu dobrog ponašanja Glavnog tajništva (dalje u tekstu „Kodeks”). Osobe koje su zaposlene na temelju ugovora privatnog prava, stručnjaci upućeni iz nacionalnih službi, pripravnici itd. koji rade za Glavno tajništvo također su dužni ponašati se u skladu s Kodeksom.
   2.   Odnosi između Glavnog tajništva Vijeća i njegova osoblja uređeni su isključivo Pravilnikom o osoblju.
   Članak 2.
   Područje primjene
   Ovaj Kodeks utvrđuje opća načela dobrog upravnog ponašanja koja se primjenjuju na članove osoblja u njihovim profesionalnim odnosima s javnošću, osim ako su uređeni posebnim odredbama kao što su pravila koja se odnose na pristup dokumentima i postupke javnog nadmetanja.
   Članak 3.
   Nediskriminacija
   U rješavanju zahtjeva i odgovaranju na upite, članovi osoblja osiguravaju poštovanje načela jednakog postupanja. S osobama koje se nalaze u istom položaju postupa se jednako, osim ako je poseban tretman opravdan objektivnim značajkama predmetnog pitanja.
   Članak 4.
   Poštenje, lojalnost i neutralnost
   1.   Članovi osoblja postupaju nepristrano i primjereno.
   2.   U svojim profesionalnim odnosima s javnošću i u skladu sa svojim obvezama (posebno onima utvrđenima člankom 11. Pravilnika o osoblju) članovi osoblja u svim okolnostima djeluju u interesu Europske unije i Vijeća te ne dopuštaju da su pod utjecajem osobnih ili nacionalnih razmatranja ili pod političkim pritiskom ni izražavaju osobna pravna mišljenja.
   Članak 5.
   Uslužnost
   Članovi osoblja ponašaju se na savjestan, korektan, uljudan i pristupačan način. U odgovaranju na prepisku ili telefonske pozive ili u bilo kojem drugom profesionalnom kontaktu s javnošću, nastoje biti što je moguće više od pomoći.
   Članak 6.
   Pružanje informacija
   1.   Članovi osoblja pružaju javnosti tražene informacije iz područja njihove odgovornosti. Nastoje da dostavljena informacija bude što jasnija i razumljivija.
   2.   Ako zbog razloga povjerljivosti i/ili u skladu s pravilima koja se primjenjuju (osobito člankom 17. Pravilnika o osoblju) član osoblja smatra da ne može pružiti traženu informaciju, dotičnoj se osobi daje obrazloženje za nemogućnost pružanja te informacije.
   3.   Kada je zatražen pristup dokumentu Vijeća, primjenjuju se posebne odredbe koje se odnose na pristup dokumentima.
   Članak 7.
   Odgovaranje na dopise na jeziku koji koriste članovi javnosti
   U skladu s člankom 21. Ugovora o osnivanju Europske zajednice, Glavno tajništvo Vijeća odgovara na dopise na jeziku prvog dopisa, pod uvjetom da je napisan na jednom od službenih jezika Zajednice.
   Članak 8.
   Telefonski pozivi
   1.   Pri javljanju na telefon članovi osoblja predstavljaju se i navode svoju službu. Utvrđuju i identitet pozivatelja. Osim ako ih razlozi povjerljivosti iz članka 6. stavka 2. sprečavaju da to učine, oni pružaju tražene informacije ili usmjeravaju pozivatelja na odgovarajući izvor informacija. Međutim, u slučaju oklijevanja može li se tražena informacija pružiti, članovi osoblja savjetuju se sa svojim nadređenima ili upućuju pozivatelja na svojeg nadređenog.
   2.   Ako je usmeni zahtjev za informaciju nepotpun ili složen, član osoblja kojem je upit upućen može zamoliti pozivatelja da dostavi upit u pisanom obliku.
   Članak 9.
   Pisani odgovori i njihovi rokovi
   1.   Članovi osoblja, bez odgađanja i u roku od 15 radnih dana od dana primitka, odgovaraju na sve zahtjeve za informacije upućene Glavnom tajništvu.
   2.   Ako se obrazloženi odgovor ne može dostaviti u roku iz stavka 1., član osoblja koji je odgovoran o tome bez odlaganja obavješćuje korespondenta. U tom slučaju korespondent dobiva konačan odgovor što je prije moguće.
   3.   Služba i ime člana osoblja koji je nadležan za predmetno pitanje navode se u odgovoru.
   4.   Nije potrebno dostavljati odgovor ako je:

               —

               primljen preveliki broj istovjetnih dopisa ili zahtjeva,

               —

               odgovor na isti zahtjev istoj osobi već dostavljen,

               —

               zahtjev neprimjerene prirode.

         5.   Ako pisani zahtjev ne spada u područje odgovornosti člana osoblja koji ga je primio, zahtjev se bez odgađanja prosljeđuje nadležnoj službi Glavnog tajništva koja postupa u skladu s njim.
   6.   Ako je zahtjev neprecizan ili složen, član osoblja može tražiti pojašnjenje od korespondenta.
   7.   Ako član osoblja smatra da je zahtjev trebao biti upućen drugoj instituciji, drugom tijelu, drugoj organizaciji ili nacionalnoj administraciji, osobu koja je dostavila upit o tome se obavješćuje, a zahtjev se odmah prosljeđuje dotičnoj instituciji, tijelu ili administraciji.
   Članak 10.
   Zahtjevi medija
   Služba za odnose s javnošću odgovorna je za kontakte s medijima. Međutim, ako se zahtjevi medija za informacije odnose na tehničke sadržaje iz posebnih područja njihove odgovornosti, članovi osoblja mogu na njih odgovoriti.
   Članak 11.
   Zaštita podataka
   1.   Članovi osoblja koji postupaju s osobnim podacima pojedinca pridržavaju se odredbi Uredbe (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (1).
   2.   U skladu s Uredbom, članovi osoblja suzdržavaju se od obrade osobnih podataka u nezakonite svrhe ili prijenosa takvih podataka neovlaštenim trećim osobama.

      (1)  SL L 8, 12.1.2001., str. 1.


title: 2002/622/EZ: Odluka Komisije od 26. srpnja 2002. o osnivanju Skupine za politiku radiofrekvencijskog spektra  Tekst značajan za EGP

text:
               13/Sv. 038

               HR

               Službeni list Europske unije

               83

         32002D0622

               L 198/49

               SLUŽBENI LIST EUROPSKE UNIJE

               26.07.2002.

      ODLUKA KOMISIJE

   od 26. srpnja 2002.
   o osnivanju Skupine za politiku radiofrekvencijskog spektra
   (Tekst značajan za EGP)
   (2002/622/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   budući da:

               (1)

               Odluka br. 676/2002/EZ Europskog parlamenta i Vijeća od 7. ožujka 2002. o regulatornom okviru za politiku radiofrekvencijskog spektra u Europskoj zajednici (1) (dalje u tekstu Odluka o radiofrekvencijskom spektru) uspostavlja u Zajednici politiku i pravni okvir politike radiofrekvencijskog spektra da bi se tako osigurala koordinacija pristupa politici te, ako je potrebno, usklađenost uvjeta za raspoloživost i djelotvornu uporabu radiofrekvencijskog spektra potrebnih za uspostavljanje i djelovanje unutarnjeg tržišta u područjima politike Zajednice kao što su komunikacije, promet te istraživanje i razvoj.

               (2)

               Odluka o radiofrekvencijskom spektru podsjeća da Komisija može organizirati savjetovanja kako bi uzela u obzir stajališta država članica, ustanova Zajednice, industrije i svih uključenih korisnika radiofrekvencijskog spektra, komercijalnih i nekomercijalnih, kao i drugih strana zainteresiranih za tehnološka, tržišna i regulatorna razvojna dostignuća koja se mogu odnositi na uporabu radiofrekvencijskog spektra.

               (3)

               Treba osnovati savjetodavnu skupinu s nazivom Skupina za politiku radiofrekvencijskog spektra (dalje u tekstu Skupina). Ta Skupina treba pomagati i savjetovati Komisiju u pitanjima politike radiofrekvencijskog spektra, kao što su raspoloživost radiofrekvencijskog spektra, usklađenost i dodjela radiofrekvencijskog spektra, pružanje informacija koje se tiču dodjele, raspoloživosti i uporabe radiofrekvencijskog spektra, metode za dobivanje prava korištenja spektra, preuređenje, premještanje, vrednovanje i djelotvorna uporaba radiofrekvencijskog spektra, kao i zaštita ljudskoga zdravlja.

               (4)

               Skupina treba doprinositi razvoju takve politike radiofrekvencijskog spektra u Zajednici koja ne uzima u obzir samo tehničke parametre nego i gospodarske, političke, kulturne, strategijske, zdravstvene i socijalne okolnosti, kao i različite potencijalno suprotstavljene potrebe korisnika radiofrekvencijskog spektra radi postizanja poštene, nepristrane i razmjerne ravnoteže.

               (5)

               Skupina treba okupiti visoke vladine stručnjake iz država članica i visokog predstavnika Komisije. Skupina također može uključivati promatrače te ako treba pozvati i druge osobe da prisustvuju sastancima, uključujući predstavnike regulatora, tijela za zaštitu tržišnog natjecanja, sudionike na tržištu, korisnike ili potrošačke skupine. Skupina, prema tome, treba omogućiti suradnju između država članica i Komisije tako da to doprinosi razvoju unutarnjeg tržišta.

               (6)

               Kao središnja točka na koju se upućuje u pitanjima politike radiofrekvencijskog spektra u kontekstu svih odgovarajućih relevantnih politika Zajednice, treba održavati uske radne odnose između Skupine i posebnih skupina ili odbora uspostavljenih za provođenje sektorskih politika Zajednice, uključujući prometnu politiku, politiku unutarnjeg tržišta za radijsku opremu, audiovizualnu politiku, svemirsku politiku i komunikacije.

               (7)

               Odlukom o radiofrekvencijskom spektru osnovan je Odbor za radiofrekvencijski spektar koji Komisiji pomaže pri izradi obvezujućih provedbenih mjera u vezi s usklađenim uvjetima za raspoloživost i djelotvornu uporabu radiofrekvencijskog spektra. Rad Skupine ne smije se poklapati s radom tog Odbora.

               (8)

               Za osiguranje djelotvornih rasprava svako državno izaslanstvo nazočno u Skupini treba imati zajedničke i usklađene državne stavove o svim politikama koje utječu na uporabu radiofrekvencijskog spektra u toj državi članici, ne samo u odnosu na unutarnje tržište nego i na politiku javnog reda, javne sigurnosti, civilne zaštite i obrane, budući da uporaba radiofrekvencijskog spektra za takve politike može utjecati na organizaciju radiofrekvencijskog spektra u cjelini. Zasad su različiti državni vladini odjeli odgovorni za različite dijelove radiofrekvencijskog spektra.

               (9)

               Skupina se treba savjetovati opširno, unaprijed gledajući na tehnološke, tržišne i regulatorne razvoje koji se odnose na uporabu radiofrekvencijskog spektra, sa svim uključenim korisnicima radiofrekvencijskog spektra, komercijalnim i nekomercijalnim, kao i svim drugim zainteresiranim stranama.

               (10)

               Uporaba radiofrekvencijskog spektra ne zaustavlja se na granicama i s obzirom na predstojeće pristupanje dodatnih država članica, Skupina može biti otvorena za te države i za države članice Europskoga gospodarskog prostora.

               (11)

               CEPT (Europska konferencija poštanskih i telekomunikacijskih uprava, koja obuhvaća 44 europske zemlje) treba kao promatrača pozvati na sudjelovanje u radu Skupine, uzimajući u obzir utjecaj djelatnosti Skupine na radiofrekvencijski spektar na paneuropskoj razini i uzimajući u obzir tehničku stručnost koju je CEPT zajedno sa svojim pridruženim tijelima postigao u upravljanju radiofrekvencijskim spektrom. Također je primjereno da se takva stručnost primijeni na temelju mandata koje prema Odluci o radiofrekvencijskom spektru treba izdati za razvoj tehničkih provedbenih mjera u područjima dodjele radiofrekvencijskog spektra i raspoloživosti informacija. Imajući u vidu važnost europske normizacije za razvoj opreme koju upotrebljava radiofrekvencijski spektar, važno je također kao promatrača pridružiti Europski institut za telekomunikacijske norme (ETSI),

         ODLUČILA JE:
   Članak 1.
   Predmet
   Ovim se osniva savjetodavna skupina za politiku radiofrekvencijskog spektra s nazivom Skupina za politiku radiofrekvencijskog spektra (dalje u tekstu Skupina).
   Članak 2.
   Ciljevi
   Skupina pomaže i savjetuje Komisiju o pitanjima radiofrekvencijskog spektra, koordinacije političkih pristupa i, ako je potrebno, o usklađenim uvjetima u odnosu na raspoloživost i djelotvornu uporabu radiofrekvencijskog spektra potrebnog za uspostavu i funkcioniranje unutarnjega tržišta.
   Članak 3.
   Članstvo
   Skupina je sastavljena od po jednog visokog vladinog stručnjaka iz svake države članice i visokog predstavnika Komisije.
   Komisija osigurava Skupini tajništvo.
   Članak 4.
   Radni postupci
   Na zahtjev Komisije ili na vlastiti poticaj Skupina donosi mišljenja koja treba uputiti Komisiji konsenzusom ili, ako to nije moguće, običnom većinom, pri čemu svaka članica ima jedan glas, osim Komisije koja ne glasuje. Izdvojena se mišljenja prilažu prihvaćenim mišljenjima. Promatrači mogu sudjelovati u dogovaranju, ali ne glasuju.
   Skupina među svojim članovima bira predsjedavajućeg. Ako je potrebno, Komisija može organizirati rad Skupine u podskupinama i stručnim radnim skupinama.
   Komisija saziva sastanke Skupine posredstvom tajništva i uz sporazum predsjedavajućeg. Skupina donosi svoj poslovnik na temelju prijedloga Komisije konsenzusom ili, u nedostatku sporazuma, dvotrećinskom većinom glasova, pri čemu svaka država članica uz odobrenje Komisije ima po jedan glas.
   Skupina može pozvati promatrače, uključujući one iz država EGP-a i država kandidatkinja za pristupanje Europskoj uniji, kao i iz Europskog parlamenta, CEPT-a i ETSI-ja, da prisustvuju njezinim sastancima te može raspravljati sa stručnjacima i zainteresiranim stranama.
   Članak 5.
   Savjetovanje
   Skupina se opširno i u ranoj fazi savjetuje sa sudionicima na tržištu, potrošačima i krajnjim korisnicima na otvoren i transparentan način.
   Članak 6.
   Povjerljivost
   Ne dovodeći u pitanje odredbe članka 287. Ugovora, ako Komisija obavijesti članove Skupine da su traženo mišljenje ili postavljeno pitanje povjerljive prirode, članovi Skupine i promatrači te sve druge nazočne osobe obvezni su ne otkriti informacije koje su saznali tijekom rada Skupine, njezinih podskupina ili stručnih radnih skupina. U takvim slučajevima Komisija može odlučiti da samo članovi Skupine mogu prisustvovati na sastancima.
   Članak 7.
   Stupanje na snagu
   Ova Odluka stupa na snagu na dan objave u Službenom listu Europskih zajednica.
   Skupina preuzima dužnosti na dan stupanja na snagu ove Odluke.

      Sastavljeno u Bruxellesu 26. srpnja 2002.

            Za Komisiju

         Erkki LIIKANEN

            Član Komisije

      (1)  SL L 108, 24.4.2002., str. 1.


title: Odluka Vijeća (EU) 2016/1830 od 11. listopada 2016. o sklapanju, u ime Europske unije, Protokola o izmjeni uz Sporazum između Europske zajednice i Kneževine Monaka o mjerama istovjetnima onima utvrđenima u Direktivi Vijeća 2003/48/EZ

text:
               18.10.2016

               HR

               Službeni list Europske unije

               L 280/1

         ODLUKA VIJEĆA (EU) 2016/1830
   od 11. listopada 2016.
   o sklapanju, u ime Europske unije, Protokola o izmjeni uz Sporazum između Europske zajednice i Kneževine Monaka o mjerama istovjetnima onima utvrđenima u Direktivi Vijeća 2003/48/EZ
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 115. u vezi s člankom 218. stavkom 6. drugim podstavkom točkom (b) i člankom 218. stavkom 8. drugim podstavkom,
   uzimajući u obzir prijedlog Europske komisije,
   uzimajući u obzir mišljenje Europskog parlamenta (1),
   budući da:

               (1)

               U skladu s Odlukom Vijeća (EU) 2016/1392 (2) Protokol o izmjeni uz Sporazum između Europske zajednice i Kneževine Monaka o mjerama istovjetnima onima utvrđenima u Direktivi Vijeća 2003/48/EZ (dalje u tekstu „Protokol o izmjeni”) potpisan je 12. srpnja 2016., podložno njegovu naknadnom sklapanju.

               (2)

               Tekst Protokola o izmjeni, koji je rezultat pregovora, sukladan je pregovaračkim smjernicama koje je donijelo Vijeće jer se njime omogućuje usklađivanje Sporazuma između Europske zajednice i Kneževine Monaka o mjerama istovjetnima onima utvrđenima u Direktivi Vijeća 2003/48/EZ (3) (dalje u tekstu „Sporazum”) s najnovijim kretanjima na međunarodnoj razini u vezi s automatskom razmjenom informacija, to jest s „globalnim standardom za automatsku razmjenu informacija o financijskim računima u poreznim stvarima” koji je razvila Organizacija za gospodarsku suradnju i razvoj (OECD). Unija, države članice i Kneževina Monako aktivno su sudjelovale u radu Svjetskog foruma OECD-a kako bi pružile potporu razvoju i provedbi tog standarda. Tekst Sporazuma, kako je izmijenjen Protokolom o izmjeni, pravna je osnova za provedbu globalnog standarda u odnosima između Unije i Kneževine Monaka.

               (3)

               Provedeno je savjetovanje s Europskim nadzornikom za zaštitu podataka u skladu s člankom 28. stavkom 2. Uredbe (EZ) br. 45/2001 Europskog parlamenta i Vijeća (4).

               (4)

               Protokol o izmjeni trebalo bi odobriti,

         DONIJELO JE OVU ODLUKU:
   Članak 1.
   Protokol o izmjeni uz Sporazum između Europske zajednice i Kneževine Monaka o mjerama istovjetnima onima utvrđenima u Direktivi Vijeća 2003/48/EZ odobrava se u ime Unije (5).
   Članak 2.
   Predsjednik Vijeća u ime Unije šalje obavijest predviđenu u članku 2. stavku 1. Protokola o izmjeni (6).
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 11. listopada 2016.

            Za Vijeće

            Predsjednik

         P. KAŽIMÍR

      (1)  Mišljenje od 23. lipnja 2016. (još nije objavljeno u Službenom listu).

      (2)  Odluka Vijeća (EU) 2016/1392 od 12. srpnja 2016. o potpisivanju, u ime Europske unije, i privremenoj primjeni Protokola o izmjeni uz Sporazum između Europske zajednice i Kneževine Monaka o mjerama istovjetnima onima utvrđenima u Direktivi Vijeća 2003/48/EZ SL (SL L 225, 19.8.2016., str. 1.).

      (3)  SL L 19, 21.1.2005., str. 55.

      (4)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

      (5)  Tekst Protokola o izmjeni objavljen je u SL L 225, 19.8.2016., str. 3. zajedno s odlukom o potpisivanju i privremenoj primjeni.

      (6)  Glavno tajništvo Vijeća objavit će datum stupanja na snagu Protokola o izmjeni u Službenom listu Europske unije.


title: Odluka Europskog parlamenta (EU) 2016/1524 od 28. travnja 2016. o zaključenju poslovnih knjiga Europske agencije za sigurnost hrane za financijsku godinu 2014.

text:
               14.9.2016

               HR

               Službeni list Europske unije

               L 246/258

         ODLUKA EUROPSKOG PARLAMENTA (EU) 2016/1524
   od 28. travnja 2016.
   o zaključenju poslovnih knjiga Europske agencije za sigurnost hrane za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za sigurnost hrane za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za sigurnost hrane za financijsku godinu 2014., s odgovorom Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Agencija treba dobiti za izvršenje proračuna za financijsku godinu 2014. (05584/2016 – C8-0074/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (4), a posebno njezin članak 44.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za okoliš, javno zdravlje i sigurnost hrane (A8-0086/2016),

               1.

               utvrđuje da završni godišnji financijski izvještaji Europske agencije za sigurnost hrane odgovaraju obliku u kojemu su sadržani u prilogu izvješću Revizorskog suda;

               2.

               odobrava zaključenje poslovnih knjiga Europske agencije za sigurnost hrane za financijsku godinu 2014.;

               3.

               nalaže svojem predsjedniku da ovu Odluku proslijedi izvršnom direktoru Europske agencije za sigurnost hrane, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 160.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 31, 1.2.2002., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Političkog i sigurnosnog odbora (ZVSP) 2017/1175 od 26. lipnja 2017. o prihvaćanju doprinosa trećih država misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (EUTM RCA/3/2017)

text:
               1.7.2017

               HR

               Službeni list Europske unije

               L 170/93

         ODLUKA POLITIČKOG I SIGURNOSNOG ODBORA (ZVSP) 2017/1175
   od 26. lipnja 2017.
   o prihvaćanju doprinosa trećih država misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (EUTM RCA/3/2017)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća (ZVSP) 2016/610 od 19. travnja 2016. o misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (1),
   budući da:

               (1)

               Vijeće je na temelju članka 8. stavka 2. Odluke (ZVSP) 2016/610 ovlastilo Politički i sigurnosni odbor za donošenje odgovarajućih odluka o prihvaćanju predloženih doprinosa trećih država misiji EUTM RCA.

               (2)

               Slijedom preporuka zapovjednika misije EU-a i Vojnog odbora Europske unije o doprinosu Bosne i Hercegovine trebalo bi prihvatiti doprinos Bosne i Hercegovine i smatrati ga značajnim.

               (3)

               U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje,

         DONIO JE OVU ODLUKU:
   Članak 1.
   1.   Doprinos Bosne i Hercegovine misiji ZSOP-a Europske unije za vojno osposobljavanje u Srednjoafričkoj Republici (EUTM RCA) prihvaća se i smatra se značajnim.
   2.   Bosna i Hercegovina izuzima se iz financijskih doprinosa proračunu misije EUTM RCA.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 26. lipnja 2017.

            Za Politički i sigurnosni odbor

            Predsjednik

         W. STEVENS

      (1)  SL L 104, 20.4.2016., str. 21.


title: Odluka Vijeća 2014/685/ZVSP od 29. rujna 2014. o izmjeni Zajedničke akcije 2008/124/ZVSP o Misiji Europske unije za uspostavu vladavine prava na Kosovu, EULEX KOSOVO

text:
               30.9.2014

               HR

               Službeni list Europske unije

               L 284/51

         ODLUKA VIJEĆA 2014/685/ZVSP
   od 29. rujna 2014.
   o izmjeni Zajedničke akcije 2008/124/ZVSP o Misiji Europske unije za uspostavu vladavine prava na Kosovu (1), EULEX KOSOVO
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 4. veljače 2008. donijelo Zajedničku akciju 2008/124/ZVSP (2).

               (2)

               Vijeće je 8. lipnja 2010. donijelo Odluku 2010/322/ZVSP (3) kojom je Zajednička akcija 2008/124/ZVSP izmijenjena i produljena na razdoblje od dvije godine do 14. lipnja 2012.

               (3)

               Vijeće je 5. lipnja 2012. donijelo Odluku 2012/291/ZVSP (4) kojom je Zajednička akcija 2008/124/ZVSP izmijenjena i produljena na razdoblje od dvije godine do 14. lipnja 2014.

               (4)

               Vijeće je 12. lipnja 2014. donijelo Odluku 2014/349/ZVSP (5) kojom je Zajednička akcija 2008/124/ZVSP izmijenjena i produljena na razdoblje od dvije godine do 14. lipnja 2016. te je predviđen financijski referentni iznos za razdoblje od 15. lipnja 2014. do 14. listopada 2014.

               (5)

               Zajedničku akciju 2008/124/ZVSP trebalo bi izmijeniti kako bi se predvidio novi financijski referentni iznos namijenjen pokrivanju razdoblja od 15. listopada 2014. do 14. lipnja 2015.

               (6)

               Misija EULEX KOSOVO trebala bi u okviru svojeg mandata te u skladu sa zaključcima Političkog i sigurnosnog odbora od 2. rujna 2014. također pružati podršku premještenim kaznenim sudskim postupcima unutar neke države članice, podložno sklapanju svih potrebnih pravnih aranžmana za obuhvaćanje svih faza tih postupaka.

               (7)

               Misija EULEX KOSOVO provodit će se u kontekstu stanja koje se može pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora.

               (8)

               Zajedničku akciju 2008/124/ZVSP stoga bi trebalo izmijeniti na odgovarajući način,

         DONIJELO JE OVU ODLUKU:
   Članak 1.
   Zajednička akcija 2008/124/ZVSP mijenja se kako slijedi:

               (1)

               Umeće se sljedeći članak:
               „Članak 3.a
               Premješteni sudski postupci
               1.   Za potrebe provedbe svojeg mandata, uključujući i izvršne nadležnosti, kako je određeno u članku 3. točkama (a) i (d), misija EULEX KOSOVO pruža podršku premještenim sudskim postupcima unutar neke države članice kako bi se pokrenuo kazneni progon i donijele odluke povodom terećenja za kaznena djela na temelju istrage optužbi iz izvješća pod nazivom ‚Nehumano postupanje prema ljudima i nezakonita trgovina ljudskim organima na Kosovu’ koje je 12. prosinca 2010. objavio posebni izvjestitelj Odbora za pravna pitanja i ljudska prava Vijeća Europe.
               2.   Suci i državni odvjetnici nadležni za postupke uživaju potpunu neovisnost i autonomiju u izvršavanju svojih dužnosti.”.

               (2)

               U članku 8. stavku 2. dodaje se sljedeća rečenica:
               „Suci i državni odvjetnici misije EULEX KOSOVO zadovoljavaju najviše uvjete u pogledu stručnih kvalifikacija potrebnih za razinu ili složenost predmeta kojim se bave i imenuju se na temelju neovisnog postupka odabira.”.

               (3)

               U članku 16. stavku 1. zadnji podstavak zamjenjuje se sljedećim:
               „Financijski referentni iznos namijenjen pokrivanju rashoda misije EULEX KOSOVO od 15. listopada 2014. do 14. lipnja 2015. iznosi 55 820 000 EUR.
               O financijskom referentnom iznosu za sljedeće razdoblje za misiju EULEX KOSOVO odlučuje Vijeće.”.

               (4)

               U članku 18. dodaje se sljedeći stavak:
               „5.   Ovlaštenje dodijeljeno Visokom predstavniku za dostavljanje trećim stranama i nadležnim lokalnim tijelima klasificiranih informacija i dokumenata EU-a nastalih za potrebe misije EULEX KOSOVO u okviru stavaka 1. i 2. ne odnosi se na prikupljene informacije ili dokumente nastale za potrebe sudskih postupaka vođenih unutar okvira mandata misije EULEX KOSOVO. To ne sprečava dostavljanje neosjetljivih informacija povezanih s administrativnom organizacijom ili učinkovitošću postupaka.”.

               (5)

               U članku 20. drugi stavak zamjenjuje se sljedećim:
               „Prestaje važiti 14. lipnja 2016. Vijeće, djelujući na prijedlog Visokog predstavnika i uzimajući u obzir dopunske izvore financiranja kao i doprinose ostalih partnera, donosi potrebne odluke kako bi se osiguralo da mandat misije EULEX KOSOVO u pogledu pružanja podrške premještenim sudskim postupcima iz članka 3.a i povezana potrebna financijska sredstva ostanu na snazi do završetka tih sudskih postupaka.”.
         Članak 2.
   Ova Odluka stupa na snagu na dan donošenja.

      Sastavljeno u Bruxellesu 29. rujna 2014.

            Za Vijeće

            Predsjednik

         S. GOZI

      (1)  Ovaj naziv ne dovodi u pitanje stajališta o statusu te je u skladu s RVSUN-om 1244(1999) i Mišljenjem Međunarodnog suda o Deklaraciji o neovisnosti Kosova.

      (2)  Zajednička akcija Vijeća 2008/124/ZVSP od 4. veljače 2008. o Misiji Europske unije za uspostavu vladavine prava na Kosovu, EULEX KOSOVO (SL L 42, 16.2.2008., str. 92.).

      (3)  Odluka Vijeća 2010/322/ZVSP od 8. lipnja 2010. o izmjeni i produljenju Zajedničke akcije 2008/124/ZVSP o Misiji uspostave vladavine prava Europske unije na Kosovu, EULEX KOSOVO (SL L 145, 11.6.2010., str. 13.).

      (4)  Odluka Vijeća 2012/291/ZVSP od 5. lipnja 2012. o izmjeni i produljenju Zajedničke akcije 2008/124/ZVSP o Misiji Europske unije o uspostavi vladavine prava na Kosovu, EULEX KOSOVO (SL L 146, 6.6.2012., str. 46.).

      (5)  Odluka Vijeća 2014/349/ZVSP od 12. lipnja 2014. o izmjeni Zajedničke akcije 2008/124/ZVSP o Misiji uspostave vladavine prava Europske unije na Kosovu, EULEX KOSOVO (SL L 174, 13.6.2014., str. 42.).